
Riigihanke „Narva Kalevi staadioni rekonstrueerimine.II etapp (2)” 
(134931)  avatud hankemenetluse tulemuse kinnitamine 
1. Asjaolud ja menetluse käik
Narva Linnavalitsuse (NLV) 30.05.2012.a. korraldusega nr 756-k kinnitati hankedokumendid (HD) ning tehti Narva Linnavalitsuse Linnavara-ja Majandusametile (LVMA) ülesandeks viia läbi avatud hankemenetlus. LVMA avaldas 7.06.2012.a. riiklikus riigihangete registris hanketeate viitenumbriga 134931. 
4.07.2012.a.avas Narva Linnavalitsuse 29.12.2005.a. korraldusega nr 1400-k “Riigihanke konkursikomisjoni koosseisu kinnitamine“ moodustatud riigihanke konkursikomisjon tähtaegselt laekunud pakkumused ning kontrollis nõutud pakkumusvormide ja kvalifikatsiooni-dokumentide olemasolu. Komisjoni 31.07.2012.a. koosoleku toimus pakkujate kvalifitseerimine, pakkumuste vastavaks tunnistamine ja eduka pakkumuse väljaselgitamine. 
Lähtudes eeltoodust ning juhindudes Narva Linnavalitsuse 08.03.2006 määruse nr 298 „Riigihangete läbiviimise reglement“ § 16 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2.      Õiguslikud alused

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks

3. Otsus
Kinnitada riigihanke „ Narva Kalevi staadioni rekonstrueerimine. II.etapp(2)”(viitenumbriga 134931)  avatud hankemenetluse tulemused ning tunnistada edukaks Lemminkäinen Eesti AS-i (reg 10114029) pakkumus kogukogumaksumusega 686 524,84 eurot.

4. Rakendussätted

4.1. Käesolev korraldus jõustub vastuvõtmisest.
4.2. Riigihanke eest vastutaval isikul teavitada käesolevast otsusest pakkujaid.
4.3. Pakkuja  võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada sama oma õiguste rikkumisest või huvide kahjustamisest, Rahandusministeeriumi juures asuvale Vaidluskomisjonile sellekohase vaidlustusse. 

